Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 491

c) 1) Bár a légpárnás hajók nem tartoznak az ágazati megállapodás alá, a résztvevők az ágazati megállapodásban foglaltakkal azonos feltételek mellett nyújthatnak exporthiteleket a légpárnás hajókra. A résztvevők vállalják, hogy ezt a lehetőséget mérsékelten veszik csak igénybe, és nem határoznak meg ilyen hitelfeltételeket a légpárnás hajókra abban az esetben, ha azt állapítják meg, hogy az ágazati megállapodás feltételei szerint nincs versenyhelyzet. 2) Az ágazati megállapodásban a „légpárnás” kifejezés meghatározása a következő: olyan, legalább 100 tonnás kétéltű jármű, amelyet teljes egészében a járműből kibocsátott levegő tart fenn, amely túlnyomásos teret képez a jármű körül lévő rugalmas köpenyen és a jármű alatti talajvagy vízfelületen belül, hajtását és irányítását pedig a hajó személyzete vagy a ventilátorokból, illetve hasonló berendezésekből áramoltatott levegő végzi. 3) A felek tudomásul veszik, hogy az ebben az ágazati megállapodásban meghatározottakkal azonos feltételek mellett történő exporthitelezést azokra a légpárnás járművekre kell korlátozni, amelyeket nem szárazföldi, hanem tengeri útvonalakon használnak, a víztől legfeljebb 1 kilométerre lévő kikötői létesítmények elérése kivételével. II. FEJEZET: AZ EXPORTHITELEKKEL ÉS A FELTÉTELEKHEZ KÖTÖTT SEGÉLLYEL KAPCSOLATOS RENDELKEZÉSEK 3. MAXIMÁLIS VISSZAFIZETÉSI HATÁRIDŐ Az ország besorolásától függetlenül a maximális visszafizetési határidő a szállítástól számított 12 év. 4. KÉSZPÉNZFIZETÉS A résztvevők a szerződéses ár minimum 20 százalékával megegyező készpénzfizetést kérhetnek a szállításkor. 5. A KÖLCSÖNTŐKE VISSZAFIZETÉSE Az exporthitel tőkeösszegét általában hathavonta, de legfeljebb 12 havonta egyenlő részletekben kell megfizetni. 6. MINIMÁLIS BIZTOSÍTÁSI DÍJ A Megállapodásnak a minimális biztosítási díjakkal kapcsolatos rendelkezései nem alkalmazandók, amíg ezeket a rendelkezéseket a jelen ágazati megállapodás résztvevői felül nem vizsgálják. 7. SEGÉLY A segélyt nyújtani kívánó résztvevőknek – a Megállapodás rendelkezésein kívül – meg kell győződniük arról, hogy a visszafizetési határidő alatt a hajó nem nyílt regisztráció keretében üzemel, és kellő biztosítékot kaptak arra, hogy a végleges tulajdonos székhelye a kedvezményezett országban van, nem külföldi érdekeltségű alvó leányvállalat, és a végleges tulajdonos vállalta, hogy kormánya jóváhagyása nélkül nem adja el a hajót. III. FEJEZET: ELJÁRÁSOK 8. BEJELENTÉS Az átláthatóság érdekében mindegyik résztvevő – a Megállapodás és az IBRD/Berni Unió/OECD hitelezői tájékoztatórendszer rendelkezéseinek kiegészítéseképpen – évente információkat szolgáltat a hivatalos 2006/60. szám támogatás nyújtására szolgáló rendszeréről és a jelen ágazati megállapodás végrehajtási eszközeiről, beleértve az érvényben lévő rendszereket is. 9. VIZSGÁLAT

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes